CELEX: 32005D0362
Language: hu
Date: 2005-05-02 00:00:00
Title: 2005/362/EK: A Bizottság határozata (2005. május 2.) Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról (az értesítés a C(2005) 1255. számú dokumentummal történt)EGT vonatkozású szöveg

5.5.2005   
            
            
               HU
            
            
               Az Európai Unió Hivatalos Lapja
            
            
               L 118/37
            
         
      A BIZOTTSÁG HATÁROZATA
   
   (2005. május 2.)
   Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról
   (az értesítés a C(2005) 1255. számú dokumentummal történt)
   (Csak az olasz nyelvű szöveg hiteles)
   (EGT vonatkozású szöveg)
   (2005/362/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésére,
   tekintettel az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelvre (1) és különösen annak 16. cikke (1) bekezdésére,
   mivel:
   
               (1)
            
            
               A vaddisznók sertéspestise jelen van Szardínia Nuoro megyéjében (Olaszország).
            
         
               (2)
            
            
               2004-ben kétszer is komolyan kiújult a járvány Szardínián. Olaszország a betegség visszatérésével kapcsolatban felülvizsgálta a betegség felszámolására a 2002/60/EK irányelv keretében mindeddig tett intézkedéseket.
            
         
               (3)
            
            
               E kiújulással kapcsolatban a Bizottság felülvizsgálta a Szardínián kitört afrikai sertéspestist érintő, közösségi szinten elfogadott intézkedéseket, és elfogadta a Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről szóló, 2005. május 2-i 2005/363/EK (2) bizottsági határozatot.
            
         
               (4)
            
            
               A 2002/60/EK irányelv értelmében Olaszország benyújtott jóváhagyásra egy, a Szardínia tartományban a vaddisznók afrikai sertéspestisének a felszámolására irányuló tervet, amely intézkedéseket tartalmaz a betegség házi sertésekre való átterjedésének megelőzésére vonatkozóan is.
            
         
               (5)
            
            
               A benyújtott tervben maghatározzák azokat a szardíniai övezeteket, amelyek az afrikai sertéspestis tekintetében különböző kockázati szintet jelentenek, és ahol a betegségre vonatkozóan különböző megfigyelési és ellenőrzési intézkedéseket kell bevezetni.
            
         
               (6)
            
            
               Az Olaszország által benyújtott, a vaddisznók afrikai sertéspestisének felszámolására vonatkozó tervet megvizsgálták, és a 2002/60/EK irányelvnek megfelelőnek találták.
            
         
               (7)
            
            
               Az átláthatóság érdekében helyénvaló e határozatban azon földrajzi területeket meghatározni, ahol a felszámolásra vonatkozó tervet végre kell hajtani.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az Olaszország által benyújtott, a vaddisznók afrikai sertéspestisének felszámolására vonatkozó terv a mellékletben meghatározott területen jóváhagyásra kerül.
   2. cikk
   Olaszország haladéktalanul meghozza azokat az intézkedéseket, amelyek ahhoz szükségesek, hogy megfeleljen ennek a határozatnak, és kihirdeti azokat. Erről haladéktalanul tájékoztatja a Bizottságot.
   3. cikk
   E határozat címzettje az Olasz Köztársaság.
   
      Kelt Brüsszelben, 2005. május 2-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 192., 2002.7.20., 27. o. A 2003. évi csatlakozási okmánnyal módosított irányelv.
   
      (2)  Lásd e Hivatalos Lap 38 oldalát.
   
      MELLÉKLET
      Szardínia (Olaszország) azon területei, ahol a felszámolásra vonatkozó tervet végre kell hajtani
      A.   Fertőzött övezet
      Nuoro megyében Montarbu körzetének területe, Arzana, Gairo, Osini, Seui és Ussassai településkehez tartozó területek egy részén.
      B.   Magas fertőzési kockázatot jelentő terület
      
                  a)
               
               
                  Nuoro megye egész területe az A. pontban említett területek kivételével.
               
            
                  b)
               
               
                  Sassari megyében Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi és Torralba települések területe.
               
            C.   Megfigyelési körzet
      Szardínia tartomány területe az A. és B. pontban említett területek kivételével.